
 COMUNA LIVEZILE

 JUDEŢUL BISTRIŢA-NĂSĂUD                                                                      

Anexa nr. 2
la proiectul de hotărâre nr. 61/03.10.2023, inițiat de primarul comunei Livezile

REGULAMENT
pentru premierea persoanelor care au împlinit sau împlinesc vârsta de 100 de ani sau peste 100 ani, care au domiciliul pe raza comunei Livezile
Capitolui I. Dispoziții Generale
Art. 1. (1) Prezentul regulament stabilește procedura de premiere a persoanelor care au împlinit sau împlinesc vârsta de 100 de ani sau peste 100 ani, care au domiciliul pe raza comunei Livezile 
(2) Procedura de acordare e nediscriminatorie.Acordarea premiului nu este condiționată de:
a) cetățenie

b) naționalitate

c) sex

d) religie

e) apartenență politică
Capitolui II. Premiul
Art. 2.  (1) Principiile care stau la baza acordării premiului sunt:

a) transparența – punerea la dispoziția celor interesați a informațiilor referitoare la aplicarea procedurii;

b) excluderea dublei participări – premiul se acordă o singură dată pentru o persoană cu domiciliul pe raza comunei Livezile, care împlinește sau a împlinit 100 de ani;

c) netransmisibilitatea – drepturile prevăzute în prezentul regulament nu se transmit succesorilor și nu se acordă decât în situația în care beneficiarul este în viață.
(2) Valoarea premiului acordat persoanelor care au împlinit sau împlinesc vârsta de 100 de ani sau peste 100 ani, care au domiciliul pe raza comunei Livezile, este de 2.000 de lei.
Capitolul III. Condiții de eligibilitate
Art. 3. Pentru a beneficia de premiu, persoana trebuie să îndeplinească următoarele condiții:

a) să împlinească în anul acordării premiului 100 de ani sau peste 100 de ani;

b) să aibă domiciliul pe raza comunei Livezile;

c) să fie în viață la data depunerii cererii și acordării premiului.
Capitolul IV. Procedura acordării și înmânării premiului
Art. 4. (1) Compartimentul de Evidență a Persoanei din cadrul Serviciului Public Comunitar de Evidență a Personei Livezile, identifică persoanele care împlinesc în anul curent vârsta de 100 de ani sa au împlinit 100 de ai și comunică, în cadrul unui referat de aprobare a acordării premiului, Primarului comunei Livezile.
(2) După aprobarea acordării premiului, de către Primar, cu încadrarea în prevederile bugetare, Compartimentul de Evidență a Persoanei din cadrul Serviciului Public Comunitar de Evidență a Personei Livezile asigură legătura cu familia sarbătoritului/ sărbătoritei, stabilște data și modalitatea prin care un reprezentant al Primăriei comunei Livezile poate înmâna premiul în bani, diploma, florile și tortul și întocmește un referat către Compartimentul financiar, pentru asigurarea sumelor necesare.

(3) Suma în bani, diploma, florile și tortul vor fi înmânate aniversate sau aparținătorilor acesteia, în prezența persoanei aniversate, după caz.

(4) Premierea nu se va acorda în cazul decesului persoanei centenare, dacă acesta a fost înregistrat în timpul procedurii de acordare a premiului.

CAPITOLUL III. Dispoziții finale
Art. 5. Punerea în aplicare a prezentului regulament, se va face cu respectarea legislației privind protecția datelor cu caracter personal.

